קומינטרן

קוֹמִינְטֶרְן (מרוסית: Коминтерн) שנקרא גם האינטרנציונל הקומוניסטי והאינטרנציונל השלישי (1943-1919) היה ארגון פוליטי בינלאומי שהיה קיים בין השנים 1919 ל-1943 ודגל בקומוניזם עולמי. הקומינטרן צמח מתוך קריסת האינטרנציונל השני במהלך מלחמת העולם הראשונה, ונוסד במרץ 1919 בקונגרס במוסקבה שכונס על ידי ולדימיר לנין והמפלגה הקומוניסטית של ברית המועצות (בולשביקים). מטרת הארגון הייתה להקים גוף בינלאומי חדש המחויב לסוציאליזם מהפכני ולהפלת הקפיטליזם ברחבי העולם.

 היסטוריה 
בחודש מרץ של שנת 1919 החליט לנין להקים אינטרנציונל קומוניסטי "שלישי", שהיה אמור לרשת את הסמכות המהפכנית של "האינטרנציונל הראשון" ו"האינטרנציונל השני" של קרל מרקס. המטרה המוצהרת הייתה להילחם "בכל האמצעים, כולל בכוח מזוין, במטרה למגר את הבורגנות הבינלאומית ולהקים רפובליקה סובייטית בינלאומית כשלב מעבר לביטול מוחלט של המדינה".

הנחת היסוד של לנין ושל ההנהגה הבולשביקית בעת ביצוע המהפכה ברוסיה היתה, כי משטר קומוניסטי ברוסיה לא יוכל לשרוד ללא התפשטות המהפכה לרחבי אירופה. לנין הסתמך על הסיוע שיקבל מהמשטרים הסוציאליסטיים המהפכניים של מערב אירופה. על כן, כאשר החלה המהפכה, ציפתה ההנהגה הקומוניסטית למהפכה דומה בשאר ארצות אירופה. המהפכה המתמדת לא יצאה לפועל, על אף התרחשותם של אירועים מהפכניים אחדים במערב ובמרכז אירופה בין השנים 1919-1923 (במיוחד בגרמניה, שנחשבה באותה עת למקום הבשל ביותר למהפכה חברתית-פוליטית, ובהונגריה), והתברר כי המערב נרגע. תופעה זו, שמכונה על ידי הקומוניסטים הרוסיים "ייצוב של קפיטליזם", הותירה את ברית המועצות מבודדת ומוקפת בסביבה פוליטית בין-לאומית עוינת.

הקומינטרן קיים שבעה קונגרסים עולמיים. לאורך כל שנות קיומו, הייתה הדומיננטיות הרוסית בקומינטרן מוחלטת.

ב-15 במאי שנת 1943, פירק סטלין את הקומינטרן כצעד פיוס עם בעלות הברית. לאחר פירוק הקומינטרן הוקם בשנת 1947 ארגון "קומינפורם" כמוסד לתיאום בין המפלגות הקומוניסטיות. הקומינפורם המשיך לעסוק במשימות שהיו לקומינטרן ובאותן שיטות. הקומינפורם פורק בשנת 1957.

 קונגרסים עולמיים ומליאות 
טקסט=הקונגרס העולמי השני של הקומינטרן ב-1920|גבול|ממוזער|ציור המתאר את הקונגרס העולמי השני של הקומינטרן ב-1920, מאת יצחק ברודסקי
טקסט=צירים בקונגרס הראשון של האינטרנציונל הקומוניסטי, 1919|ממוזער|צירים בקונגרס הראשון (קונגרס הייסוד) של האינטרנציונל הקומוניסטי, 1919
הקומינטרן קיים שבעה קונגרסים עולמיים:

 הקונגרס הראשון (קונגרס הייסוד): מוסקבה, 6-2 במרץ 1919
 הקונגרס העולמי השני: פטרוגרד ומוסקבה, 19 ביולי – 7 באוגוסט 1920
 הקונגרס העולמי השלישי: מוסקבה, 22 ביוני – 12 ביולי 1921
 הקונגרס העולמי הרביעי: פטרוגרד ומוסקבה, 5 בנובמבר – 5 בדצמבר 1922
 הקונגרס העולמי החמישי: מוסקבה, 17 ביוני – 8 ביולי 1924
 הקונגרס העולמי השישי: מוסקבה, 17 ביולי – 1 בספטמבר 1928
 הקונגרס העולמי השביעי: מוסקבה, 25 ביולי – 21 באוגוסט 1935
בנוסף לקונגרסים, הוועד הפועל של האינטרנציונל הקומוניסטי (ECCI) כינס שלוש-עשרה מליאות מורחבות בין השנים 1922 ו-1933, אשר שימשו כפורומים מרכזיים לקבלת החלטות בין הקונגרסים:

 המליאה המורחבת הראשונה: מוסקבה, 24 בפברואר – 4 במרץ 1922
 המליאה המורחבת השנייה: מוסקבה, 7–11 ביוני 1922
 המליאה המורחבת השלישית: מוסקבה, 12–23 ביוני 1923
 המליאה המורחבת הרביעית: מוסקבה, 12–13 ביולי 1924
 המליאה המורחבת החמישית: מוסקבה, 21 במרץ – 6 באפריל 1925
 המליאה המורחבת השישית: מוסקבה, 17 בפברואר – 15 במרץ 1926
 המליאה המורחבת השביעית: מוסקבה, 22 בנובמבר – 16 בדצמבר 1926
 המליאה המורחבת השמינית: מוסקבה, 18–30 במאי 1927
 המליאה המורחבת התשיעית: מוסקבה, 9–25 בפברואר 1928
 המליאה המורחבת העשירית: מוסקבה, 3–19 ביולי 1929
 המליאה המורחבת האחת-עשרה: מוסקבה, 26 במרץ – 11 באפריל 1931
 המליאה המורחבת השתים-עשרה: מוסקבה, 27 באוגוסט – 15 בספטמבר 1932
 המליאה המורחבת השלוש-עשרה: מוסקבה, 28 בנובמבר – 12 בדצמבר 1933

ראו גם
האינטרנציונל הראשון
האינטרנציונל השני
כנס צימרוואלד
האינטרנציונל הרביעי
הסכם אנטי-קומינטרן

קישורים חיצוניים




הערות שוליים

קטגוריה:סוציאליזם
קטגוריה:מפלגות קומוניסטיות
קטגוריה:תנועות פוליטיות
קטגוריה:ברית המועצות: ארגונים
קטגוריה:ארגונים לשעבר